section_heading: Povijest trga
paragraph_text: Današnji Trg Republike Hrvatske, svoj današnji izgled dobio je u vremenu od 1855. (kad je započeta gradnja tadašnje bolnice na južnim livadama i pašnjacima ondašnjeg grada) do 1964. (kada je podignuta zgrada Željpoha). Današnji trg je prvi u nizu od triju trgova zapadnoga kraka tzv. Lenucijeve potkove (nazvane tako prema zagrebačkom gradskom inženjeru Milanu Lenuciju, 1849. – 1924.) koji je u doba historicizma, posljednjih desetljeća 19. st., urbanistički uokvirio središnji dio Zagreba lancem trgova, kojemu - istočnu stranicu čine Tomislavov, Strossmayerov i Trg Nikole Šubića Zrinskog, a Marulićev, Mažuranićev i Trg Republike Hrvatske - zapadnu stranicu. Spojnicu obaju krakova potkove čine Botanički vrt i Trg dr. Ante Starčevića. mini|300px|Trg Republike Hrvatske, pogled prema jugozapadu pokraj [[Hrvatsko narodno kazalište u Zagrebu|HNK prema Muzeju za umjetnost i obrt.]] Meštrovića]]. mini|250px|desno|Kip [[Sveti Juraj|sv. Jurja na Trgu Republike Hrvatske.]]